**KRITERIJI**

**ZA IZBOR UČENIKA / UČENICE GENERACIJE**

**OSNOVNE ŠKOLE „VLADIMIR NAZOR“, ĐAKOVO**

# OPĆE ODREDBE

**Članak 1.**

Ovim kriterijima propisuje se način izbora učenika / učenice[[1]](#footnote-1) generacije osmog razreda Osnovne škole „Vladimir Nazor“ u Đakovu.

**Članak 2.**

Učenikom generacije može postati onaj kandidat / kandidatkinja[[2]](#footnote-2) koji ispunjava sljedeće uvjete:

1. tijekom školovanja učenik je imao odličan uspjeh u svim razredima
2. tijekom školovanja učenik je imao uzorno vladanje svih 8 godina
3. tijekom školovanja učenik je sudjelovao u izvannastavnim aktivnostima i dodatnoj nastavi
4. tijekom školovanja učenik je sudjelovao u organizaciji i sudjelovanju u društveno-korisnim/humanitarnim aktivnostima
5. učenik je OŠ „Vladimir Nazor“ najmanje četiri posljednje godine školovanja
6. ukoliko učenik ispunjava uvjete pod točkama 1. - 3., a ne ispunjava uvjet pod točkom 4., u iznimnim slučajevima Povjerenstvo može uzeti u obzir i njegovu kandidaturu.

**Članak 3.**

U izboru učenika generacije vrednuju se rezultati u sudjelovanju u izvannastavnim aktivnostima i dodatnoj nastavi, uspjesi na natjecanjima znanja i stvaralaštva iz pojedinih predmeta i osvajanje nagrada na natjecanjima znanja, zatim sudjelovanje i osvajanje nagrada na smotrama likovnog, glazbenog, jezičnog i tehničkoga stvaralaštva te uspjesi pri predstavljanju škole na sportskim natjecanjima.

**Članak 4.**

Elementi koji se vrednuju pri rangiranju kandidata za učenika generacije jesu:

|  |  |
| --- | --- |
| ELEMENTI | maksimalan broj bodova |
| 1. uspjeh u učenju tijekom osnovnoga školovanja 2. uspjeh na natjecanjima znanja iz pojedinih predmeta 3. uspjeh na smotrama, izložbama i sl. 4. uspjeh pri predstavljanju škole na sportskim natjecanjima 5. sudjelovanje u radu izvannastavnih aktivnosti i dodatne nastave 6. mišljenje Učiteljskog vijeća Škole[[3]](#footnote-3) 7. predsjedanje razrednim odjelom 8. predsjedanje Vijećem učenika | 100  72  72  64  24[[4]](#footnote-4) 20 8 8 |

**Članak 5.**

Izabran može biti učenik završnog razreda koji ispunjava uvjete iz čl. 2. i 3. ovih kriterija.

# NAČIN VREDNOVANJA AKTIVNOSTI

**Članak 6.**

Aktivnosti iz čl. 2., 3. i 4. ovih kriterija vrednuju se na sljedeći način:

1. Zbroj prosječnih ocjena (zaokruženih na dvije decimale) na kraju svake školske godine pomnožen s koeficijentom 2,5.

1. Za svaku godinu sudjelovanja u školskim izvannastavnim aktivnostima i dodatnoj nastavi upisanih u pedagoškoj dokumentaciji kandidat po aktivnosti u svakom razredu dobiva 1 bod.
2. Za sudjelovanje i osvojeno mjesto na školskom, županijskom i državnom natjecanju, europskom i svjetskom natjecanju znanja iz pojedinih predmeta kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
|  | razina natjecanja |  | b r o j b o d o v a | |  |
| I. mjesto | II. mjesto | III. mjesto | sudjelovanje |
| A | školsko natjecanje | 3 | 2 | 1 | 0,5 |
| B | gradsko natjecanje | 4 | 3 | 2 | 1 |
| C | županijsko natjecanje | 5 | 4 | 3 | 2 |
| D | regionalno natjecanje | 6 | 5 | 4 | 3 |
| E | državno natjecanje | 7 | 6 | 5 | 4 |
| F | olimpijade znanja, europska i svjetska natjecanja | 9 | 8 | 7 | 6 |

**Maksimalan broj bodova koji kandidat može dobiti po ovoj osnovi jest 72.**

1. Za osvojeno mjesto ili zapažene rezultate na natjecanjima i smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima Mladeži Crvenoga križa i zadruga:

|  |  |  |  |  |  |
| --- | --- | --- | --- | --- | --- |
|  | razina natjecanja |  | B r o j b o d o v a - natjecanja | |  |
| I. mjesto | II. mjesto | III. mjesto | sudjelovanje |
| A | školsko natjecanje | 3 | 2 | 1 | 0,5 |
| B | gradsko natjecanje | 4 | 3 | 2 | 1 |
| C | regionalno natjecanje | 5 | 4 | 3 | 2 |
| D | županijsko natjecanje | 6 | 5 | 4 | 3 |
| E | državno natjecanje | 7 | 6 | 5 | 4 |
| F | olimpijade, europska i svjetska natjecanja | 9 | 8 | 7 | 6 |

|  |  |  |  |  |
| --- | --- | --- | --- | --- |
|  | razina natjecanja |  | B r o j b o d o v a – smotre (bez rangiranja mjesta) |  |
| sudjelovanje | | |
| A | školsko natjecanje | 3 | | |
| B | gradsko/međuopćinsko natjecanje | 4 | | |
| C | regionalno natjecanje | 5 | | |
| D | županijsko natjecanje | 6 | | |
| E | državno natjecanje | 7 | | |
| F | olimpijade, europska i svjetska natjecanja | 9 | | |

Ako je natjecanje skupno, kandidatu, koji je bio član skupine, pripada 20% bodova od bodova predviđenih za pojedinačni uspjeh.

**Maksimalan broj bodova koji kandidat može dobiti po ovoj osnovi jest 72.**

1. Za sudjelovanje i osvojeno mjesto pri predstavljanju škole na sportskim natjecanjima, kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
|  | razina natjecanja |  | b r o j b o d o v a | |  |
| I. mjesto | II. mjesto | III. mjesto | sudjelovanje |
| A | gradsko natjecanje | 3 | 2 | 1 | 0,5 |
| B | županijsko natjecanje | 4 | 3 | 2 | 1 |
| C | regionalno natjecanje | 5 | 4 | 3 | 2 |
| D | državno natjecanje | 6 | 5 | 4 | 3 |
| E | europska i svjetska natjecanja | 8 | 7 | 6 | 5 |

Ako je natjecanje skupno, kandidatu, koji je bio član skupine, pripada 20% bodova od bodova predviđenih za pojedinačni uspjeh.

**Maksimalan broj bodova koji kandidat može dobiti po ovoj osnovi jest 64.**

1. Za svaku godinu predsjedanja razrednim odjelom kandidat dobiva 1 bod. Ako je predsjedavao Vijećem učenika, za svaku godinu dobiva 1 bod.

1. Tajnim glasovanjem članovi Učiteljskog vijeća Škole daju svoj glas za učenika generacije. Onaj učenik koji dobije najveći broj glasova Učiteljskog vijeća dobiva 20 bodova, drugi po broju glasova 15 bodova, a treći 10 bodova.

# IZBOR UČENIKA GENERACIJE

**Članak 7.**

Povjerenstvo se sastoji od osam članova: ravnatelj, pedagoginja, psihologinja, edukator rehabilitator, dva učitelja / dvije učiteljice (jedan / jedna iz razredne nastave i predmetne nastave), predstavnik roditelja kojeg predlaže Vijeće roditelja i predsjednik Vijeća učenika.

Za člana Povjerenstva ne mogu biti birani: razrednici / razrednice završnih razreda, kao ni učiteljice / učitelji koji su vodili generaciju završnog razreda te roditelj čije je dijete kandidat za učenika generacije.

**Članak 8.**

Prikupljeni se podatci provjeravaju te se pristupa bodovanju istih. Na osnovi broja bodova Povjerenstvo sastavlja popis kandidata za učenika generacije i oglašava ga.

Ako dva ili više kandidata imaju jednak broj bodova, prednost ima učenik koji ima veći broj bodova za uspjeh u učenju. Ako i po ovoj osnovi kandidati imaju jednak broj bodova, prednost ima onaj koji ima veći broj bodova za uspjeh na natjecanjima znanja. Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova za uspjeh na smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanjima Mladeži Crvenoga križa i zadruga. Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova za uspjeh pri predstavljanju škole na sportskim natjecanjima.

Ako i po ovoj osnovi dva ili više kandidata imaju jednak broj bodova, prednost ima onaj koji ima veći broj bodova na osnovi ocjene Učiteljskog vijeća.

**Članak 9.**

Učiteljsko vijeće razmatra prijedlog Povjerenstva i moguće primjedbe razrednih odjela ili kandidata za učenika generacije i donosi odluku o izboru učenika generacije.

Praćenje, prikupljanje prijedloga i zbrajanje rezultata u Školi vrši Povjerenstvo za izbor učenika generacije.

Povjerenstvo imenuje Učiteljsko vijeće Škole.

Prijedlozi se dostavljaju Povjerenstvu do 15. svibnja tekuće godine.

**Članak 10.**

Prigovor na odluku Učiteljskog vijeća podnosi se Školskom odboru u roku od tri dana nakon proglašenja učenika generacije.

Odluka Školskog odbora je konačna.

**Članak 11.**

Rok za proglašenje učenika generacije je kraj nastavne godine.

**Članak 12.**

Učenik generacije dobiva priznanje “Učenik generacije” koja je sastavni dio ovih kriterija. Njegovo ime bit će objavljeno na internet stranici škole kao i u zgradi škole na za to predviđenom mjestu. U skladu s materijalnim mogućnostima Škole, učenik generacije bit će prikladno nagrađen.

# PRIJELAZNE I ZAVRŠNE ODREDBE

**Članak 13.**

Izmjene i dopune ovih kriterija donose se na način i po postupku po kojima su Kriteriji

za izbor učenika / učenice generacije Osnovne škole „Vladimir Nazor“ Đakovo i doneseni.

**Članak 14.**

Kriteriji stupaju na snagu danom donošenja.

1. U daljnjem će tekstu učenik označavati i učenicu. [↑](#footnote-ref-1)
2. U daljnjem će tekstu kandidat označavati i kandidatkinju. [↑](#footnote-ref-2)
3. 1 Bodovanje se odnosi samo na učenike koje Povjerenstvo predlaže Učiteljskom vijeću [↑](#footnote-ref-3)
4. 2 U slučaju da učenik sudjeluje u više od tri aktivnosti u pojedinoj nastavnoj godini, za istu će mu biti dodan bod. [↑](#footnote-ref-4)